Þýska karlalandsliðið í knattspyrnu

Þýska karlalandsliðið í knattspyrnu keppir fyrir hönd Þýskalands í knattspyrnu. Það hefur þrisvar sinnum orðið evrópumeistari og fjórum sinnum orðið heimsmeistari.

Saga
Þýskaland er það land sem hefur orðið oftast evrópumeistari ásamt Spáni (þrisvar), það hefur fjórum sinnum orðið heimsmeistari og síðast árið 2014. 

Fyrstu árin
alt=|left|thumb|Ljósmynd af fyrsta opinbera landsliði þjóðverja árið 1908
Árið 1908 lék Þýskaland sinn fyrsta opinbera A-landsleik gegn Sviss. Þýskaland tapaði þeim leik. Þegar fyrri heimsstyrjöldin braust út varð að leggja þurfti fótbolta til hliðar og eftir stríð var Þýskaland í fyrstu útilokað frá alþjóðaknattspyrnu.

Vinsældir fótboltans í Þýskalandi jukust gríðarlega fram á fjórða áratuginn þegar knattspyrna var langstærsta íþróttin. Stóru liðin á þessu tímabili voru SpVgg Greuther Fürth og 1. FC Nürnberg. Árið 1928 tók landsliðið aftur þátt í stórmóti þegar það tók þátt í Ólympíuleikunum í Amsterdam þar sem það datt úr leik eftir tap gegn Úrúgvæ.

1954 fyrsti Heimsmeistaratitillinn
Árið 1950 tóku Þjóðverjar þátt á HM, landsliðið mætti Sviss í Stuttgart og sigraði 1-0. Þýskalandi hafði verið skipt í tvö ríki og Austur-Þýskaland lék sinn fyrsta landsleik í september 1952. Vestur-Þýskaland. Liðið æfði gríðarlega vel undir styrkri stjórn Sepp Herberger og mætti vel undirbúið fyrir heimsmeistarakeppnina í Sviss árið 1954 fyriliði liðsins á þessum tíma var Fritz Walter. Vestur-Þýskaland vann heimsmeistarakeppnina árið 1954 frekar óvænt eftir óvæntan sigur í úrslitaleik gegn Ungverjalandi. Sigurinn er oft kallaður „Das Wunder von Bern“ (undrið í Bern).
Á heimsmeistarakeppninni í Svíþjóð árið 1958 komust Vestur-Þjóðverjar í undanúrslit, en töpuðu fyrir gestgjöfunum og framtíðar silfurverðlaunahöfum Svía með 1-3 og luku keppni í 4. sæti eftir að hafa tapað í bronsleiknum gegn Frökkum.

1960-1996: Stórveldi í alþjóðafótbolta
1966 á heimsmeistaramótinu í Englandi tókst Vestur-Þjóðverjum að komast í úrslitaleik  gegn Englandi, en töpuðu 4-2 í úrslitaleik. HM 1970 í Mexíkó  var næsta stórmót sem Þjóðverjar tóku þátt í eftir að þeim mistókst að komast á Evrópumótið 1968, þar tókst þeim að tryggja sér silfur eftir 1-0 sigur á Úrúgvæ í bronsleiknum. Á næsta heimsmeistaramóti 1974, voru þeir gestgjafar. Á því móti mættu þeir í eina skiptið Austur-Þýskalandi, þar sem þeir töpuðu frekar óvænt 1-0, en eftir sterka sigra á móti Póllandi og Svíþjóð tókst þeim að tryggja sig í úrslit og að lokum að verða heimsmeistarar í annað sinn. Franz Beckenbauer lyfti heimsmeistarabikarnum fyrir framan 74.000 manns á Ólympíuleikvangnum í München. 1972 höfðu þeir orðið evrópumeistarar, þeir voru því heims og evrópumeistarar á þessum tíma. Á HM 1978 í Argentínu féllu þeir úr keppni í áttaliða úrslitum, sem voru gríðarleg vonbrigði. 
Væntingarnar fyrir heimsmeistarakeppninna á Spáni árið 1982 voru miklar. Eftir óvænt tap í opnunarleiknum  gegn Alsír 1-2, fór Vestur-Þýskaland áfram eftir 1-0 sigur gegn Austurríki í síðasta leik riðlakeppninar. Í undanúrslitum átti sér stað umdeilt atvik þegar markvörður Þjóðverja Harald Schumacher slasaði alvarlega Battiston, leikmann Frakklands. Þetta varð til þess að velgengni liðsins féll í skuggann á þessu atviki. Vestur-Þýskaland komst í úrslitaleikinn. Í úrslitaleiknum töpuðu þeir þó gegn gríðalega sterku liði Ítala, 3-1. 

Undankeppni evrópumótsins 1984 byrjaði ekki glæsilega, þar sem Þjóðverjar töpuðu tvisvar fyrir Norður-Írlandi. Eftir nauman 2-1 sigur gegn Albaníu í jöfnum leik komst liðið naumlega í lokakeppni Evrópumótsins. Á Evrópumeistaramótinu duttu þeir úr leik í riðlakeppninni. Eftir það mót varð ákveðin uppstokkun í liðinu og nýrri og yngri leikmenn fengu að spreyta sig eins og Rudi Völler sem þá var að stíga sín fyrstu skref í boltanum. Árangurinn lét ekki á sér standa, þeir komust örugglega í gegnum undakeppni HM 1986 og komust þar í úrslitaleikinn þar sem þeir náðu í silfur, þar sem þeir töpuðu fyrir steku liði Argentínu í úrslitaleiknum sem þá var með Diego Maradona í sínum röðum. Fjölmargir góðir leikmenn voru að koma upp á þessum árum nægir þar að nefna Jürgen Kohler, Jürgen Klinsmann og Thomas Hässler ásamt reyndari leikmönnum eins og Lothar Matthäus, Andreas Brehme og Pierre Littbarski komust þeir í undanúrslitin þegar á heimavelli árið 1988 en féllu úr leik eftir tap gegn nágrönnum sínum í Hollandi. 

Árið 1990 komust Vestur-Þjóðverjar í þriðja sinn í röð í úrslitakeppni heimsmeistarakeppninnar. Þar slógu þeir meðal annara England á leið sinni úrslitaleikinn, þar sem þeir náðu að hefna fyrir tapið á HM 1986 og sigra Argentínu í úrslitaleiknum.

1996-2006: Misjafnt gengi
Eftir vonbrigði á EM 1992 og HM 1994 varð ákveðin uppstokkun í liðinu, og á EM 1996 í Englandi komu nýir efnilegir leikmenn inní liðið eins og Oliver Kahn, Oliver Bierhoff. Mótið var vel heppnað og Þjóðverjum tókst að tryggja sér evrópumeistaratitilinn þar sem þeir slógu út England og Tékkland. HM 1998 og EM 2000 voru vonbrigði, sérstaklega evrópumótið, þar sem Þjóðverjar féllu úr leik í riðlakeppninni. Enn og aftur var stokkað upp í hópunum og nýir menn fengnir inn að þessu sinni var það Miroslav Klose. Hann kom inn með látum á HM 2002 í Suður-Kóreu og Japan, og skoraði m.a fjögur mörk í 8-1 sigurleik gegn Sádi Arabíu. Þjóðverjar spiluðu gríðarlega vel á þessu móti og komust í úrslitaleik, þar sem þeir töpuðu gegn sterku liði Brasilíumanna.
2006-2016 Ný kynslóð og stöðugleiki í topp þrem
Árið 2006 voru Þjóðverjar gestgafar á HM 2006 þar gekk þeim mjög vel og náðu í brons, á því móti spiluðu þeir gríðarlega góðan fótbolta, og margar af framtíðarstjörnum Þjóðverja hófu leik á því móti, nægir þar að nefna leikmenn eins og, Lukas Podolski, á þessu móti hófu Þjóðverjar í fyrsta sinn frá  lokum Seinni heimsstyrjaldar að flagga þýska fánanum. Og gríðarleg stemning myndaðist í þýskalandi í kringum liðið. á EM 2008 komust þeir í úrslitaleikin þar sem þeir töpuðu fyrir Spánverjum. Á HM2010 endurtóku þeir leikinn og nældu sér í brons á þessu móti þeyttu margir nýjir leikmenn frumraun sína sem áttu eftir að verða lykilmenn í framtíðinni eins og Mesut Özil Manuel Neuer Thomas Müller og Sami Khedira. Á EM 2012 duttu þeir út í undanúrslitum gegn ítölum þar sem Mario Balotelli gerði bæði mörk ítalíu. Á HM 2014 í Brasilíu voru gerðar mikla væntingar og undir þeim stóðu leikmenn því liðinu tókst að tryggja sér sinn fyrsta heimsmeistaratitil frá árinu 1990, og sinn fyrsta titil á stórmóti frá árinu 1996. Á því móti sigruðu þeir Brasilíu 7-1 í frægum leik, og unnu gríðarlega sterk lið Argentínu með Lionel Messi innanborðs. Í úrslitaleik skoraði Mario Götze þar sigurmarkið í framlengingu. EM 2016 voru mikil vonbrigði eftir velgengni undanfarinna ára, þar sem Þjóðverjar féllu úr leik gegn sterku liði Frakka 2-0.

2016-Uppstokkun
Eftir vonbrigði á EM 2016 og HM 2018 var ákveðið að stokka upp í liðinu og mikilvægir leikmenn eins og Mesut Özil og Thomas Müller látnir fara.

Árangur á stórmótum
 EM í knattspyrnu 
ÁrGestgjafarÁrangurEM 1972GullEM 1976 JúgóslavíaSilfurEM 1980GullEM 1984RiðlakeppniEM 1988BronsEM 1992SilfurEM1996EnglandGullEM 2000 & RiðlakeppniEM 2004RiðlakeppniEM 2008 & SilfurEM 2012 & BronsEM 2016BronsEM 2021Evrópa 16. liða úrslitEM 20248.liða úrslit

 HM Árangur 
ÁrGestgjafarÁrangurHM 1934 BronsHM 1938RiðlakeppniHM 1950Bannað að taka þáttHM 1954GullHM 19584. sætiHM 19628. liða úrslitHM 1966SilfurHM 1970 MexíkóBronsHM 1974GullHM 1978ArgentínaMilli riðillHM 1982SilfurHM 1986 MexíkóSilfurHM 1990GullHM 19948. liða úrslitHM 19988. liða úrslitHM 2002 & SilfurHM 2006BronsHM 2010BronsHM 2014GullHM 2018RiðlakeppniHM 2022Riðlakeppni

Flestir leikir
 Lothar Matthäus: 150
 Miroslav Klose: 137
 Lukas Podolski: 130
 Bastian Schweinsteiger: 121
 Philipp Lahm: 113

Flest mörk
 Miroslav Klose: 71 
 Gerd Müller: 68
 Lukas Podolski: 49
 Rudi Völler: 47
 Jürgen Klinsmann: 47

 Þjálfarar 
2021- Hansi Flick2006-2021  Joachim Löw2004–2006  Jürgen Klinsmann2000–2004  Rudi Völler1998–2000  Erich Ribbeck1990–1998  Berti Vogts1984–1990  Franz Beckenbauer1978–1984  Jupp Derwall1964–1978  Helmut Schön1950–19641938–1942  Sepp Herberger*1923–1938  Otto Nerz

 Aðstoðarþjálfarar  
 Dettmar Cramer
 Udo Lattek
 Michael Skibbe (2000–2004)
 Horst Köppel (1984–1986)
 Albert Sing
 Rainer Bonhof
 Joachim Löw (2004–2006)

 Þekktir leikmenn sem hafa spilað fyrir Þýskaland 
200px|thumb|Lukas Podolski spiaði sinn fyrsta landsleik 19 ára gamall árið 2004.
200px|thumb|Bernd Schneider hefur stundum fengið að kíkja á æfingar hjá þýska landsliðinu.

 Michael Ballack
 Franz Beckenbauer
 Oliver Bierhoff
 Paul Breitner
 Andreas Brehme
 Torsten Frings
 Bastian Schweinsteiger
 Mario Gomez
 Thomas Hässler
 Helmut Haller
 Dietmar Hamann
 Oliver Kahn
 Jürgen Klinsmann  Miroslav Klose
 Jürgen Kohler
 Philipp Lahm
 Pierre Littbarski
 Sepp Maier
 Lothar Matthäus
 Andreas Möller
 Gerd Müller
 Günter Netzer
 Wolfgang Overath
 Lukas Podolski
 Helmut Rahn
 Karl-Heinz Rummenigge  Matthias Sammer
 Mehmet Scholl
 Harald "Toni" Schumacher
 Bernd Schuster
 Fredi Bobic
 Uwe Seeler
 Toni Turek
 Berti Vogts
 Rudi Völler
 Fritz Walter
 Wolfgang Weber
 Mesut Özil

Flokkur:Evrópsk knattspyrnulandslið
Flokkur:Karlalandslið í knattspyrnu